ทหารเรือพ่ายรัก ตามง้อแฟนไม่สำเร็จ ปลิดชีพสลดคาบ้านฝ่ายหญิง
ทหารหนุ่มลากลับบ้าน ตามง้อแฟนสาววัย 18 ปี ที่อยู่กินจนมีลูกด้วยกัน แต่ต้องเลิกรา โดยฝ่ายหญิงบอกว่า เพราะแฟนนอกใจไปมีผู้หญิงคนใหม่ ถูกตามง้อถึงบ้านแต่ไม่ยอมคืนดี สุดท้ายมาพบฝ่ายชายผูกคอตายอยู่ข้างบ้าน คาดน้อยใจประกอบกับเมาสุราเวลา 03.00 น. วันที่ 7 ก.ค. ร.ต.อ.ณรงค์ จันทรา รอง สว.สอบสวน สภ.แหลมฉบัง ต.ทุ่งสุขลา อ.ศรีราชา จ.ชลบุรี ได้รับแจ้งว่ามีคนผูกคอตาย บริเวณหน้าบ้านเลขที่ 319 ม.6 ต.ทุ่งสุขลา อ.ศรีราชา จ.ชลบุรี จึงรีบรุดไปตรวจสอบ พร้อมด้วยเจ้าหน้าที่ฝ่ายสืบสวน และเจ้าหน้าที่หน่วยกู้ภัยสว่างประทีป ศรีราชาที่เกิดเหตุเป็นบ้านไม้ยกพื้นสูง ที่บริเวณข้างบ้านพบศพผู้เสียชีวิต ทราบชื่อ นายวันเฉลิม ทองปน อายุ 22 ปี อยู่บ้านเลขที่ 6 ม.7 ต.น้ำชุน อ.หล่มสัก จ.เพชรบูรณ์ สภาพศพสวมเสื้อซับทหารสีเขียว นุ่งกางเกงขายาวสีน้ำเงิน ใช้เชือกไนลอนสีขาวคล้องคอห้อยอยู่กับขื่อชายคาบ้าน ลิ้นจุกปาก เจ้าหน้าที่กู้ภัยช่วยกันปลดเชือกนำศพมาวางบนพื้นเพื่อชันสูตรพลิกศพจากการตรวจสอบเบื้องต้น พบว่า ที่คอมีรอยเชือกรัดบริเวณใต้คาง ตามลำตัวไม่มีบาดแผลหรือร่องรอยการต่อสู้ ภายในบ้านไม่พบร่องรอยการรื้อค้น เจ้าหน้าที่คาดเสียชีวิตมาแล้วไม่ต่ำกว่า 2 ชั่วโมงสอบถาม นายณรอนธวัช วงษา อายุ 27 ปี พี่ชายผู้เสียชีวิต เผยว่า น้องชายตนเอง ซึ่งเป็นทหารเกณฑ์สังกัดทหารเรือประจำการที่ อ.สัตหีบ ได้ลาพักกลับมาบ้าน โดยก่อนเกิดเหตุน้องชายตนเอง ได้ไปตามง้อขอคืนดีกับอดีตแฟนสาววัย 18 ปี ที่อยู่กินกันมา 3-4 ปี และมีลูกชายวัย 1 ขวบด้วยกัน แต่ไม่สำเร็จ กระทั่งตนเองกับน้องชายได้นั่งดื่มสุราด้วยกัน ต่อมาตนแยกตัวไปทำงานบนเรือประมง น้องชายอยู่บ้านเพียงลำพัง กระทั่งเวลา 00.41 น. น้องชายโทรศัพท์มาพูดคุยและสอบถามถึงอดีตแฟนสาว ก่อนที่จะตัดสายไป ต่อมาอดีตแฟนของน้อง ได้โทรศัพท์มาบอกว่าน้องชายผูกคอตายแล้ว จึงรีบกลับมาดูศพ ขณะที่ น.ส.ฉัตรพร บุญยัง อายุ 18 ปี อดีตแฟนสาว กล่าวทั้งน้ำตาว่า ตนกับนายวันเฉลิม เลิกรากันได้ 1 เดือน เนื่องจากนายวันเฉลิมไปมีผู้หญิงใหม่ ก่อนเกิดเหตุ นายวันเฉลิม ได้มานั่งดื่มสุรากับพี่ชายและตามมาง้อขอคืนดี แต่ตนเองไม่ยอมพูดคุยด้วย จนต่อมาพ่อแม่ของตนได้ออกมาพบศพนายวันเฉลิม ผูกคอตายอยู่ข้างบ้าน จึงได้รีบแจ้งเจ้าหน้าที่ตำรวจเบื้องต้น สันนิษฐานว่าผู้ตายน่าจะเกิดอาการน้อยใจที่ตามง้ออดีตแฟนไม่สำเร็จ ประกอบกับการดื่มสุรามาอย่างหนัก จนทำให้ตัดสินใจผูกคอตายคาบ้านฝ่ายหญิง
ทหารหนุ่มลากลับบ้าน ตามง้อแฟนสาววัย 18 ปี ที่อยู่กินจนมีลูกด้วยกัน แต่ต้องเลิกรา โดยฝ่ายหญิงบอกว่า เพราะแฟนนอกใจไปมีผู้หญิงคนใหม่ ถูกตามง้อถึงบ้านแต่ไม่ยอมคืนดี สุดท้ายมาพบฝ่ายชายผูกคอตาย
ผูกคอประชดแฟน,ทหารเกณฑ์ผูกคอตาย,ง้อแฟนไม่คืนดี,ทหารเกณฑ์ฆ่าตัวตาย,ข่าวชลบุรี,ข่าวทั่วไป